**Ո Ր Ո Շ ՈՒ Մ**

**ԿԱՏԱՐՈՂԱԿԱՆ ՎԱՐՈՒՅԹԸ ԿԱՍԵՑՆԵԼՈՒ ՄԱՍԻՆ**

23.07.2014թ. ք.Երևան

ՀՀ ԱՆ ԴԱՀԿ ծառայության Աջափնյակ և Դավթաշեն բաժնի ավագ հարկադիր կատարող, արդարադատության կապիտան` Գևորգ Տեր-Ղազարյանս ուսումնասիրելով 17.04.2014թ. հարուցված թիվ 01/06-1839/14 կատարողական վարույթի նյութերը.

Պ Ա Ր Զ Ե Ց Ի

ՀՀ Երևան քաղաքի Աջափնյակ և Դավթաշեն ընդհանուր իրավասության դատարանի կողմից 24.03.2014թ. տրված թիվ ԵԱԴԴ 0400/02/11 կատարողական թերթի համաձայն պետք է՝ Երևան քաղաքի, Դավթաշեն 1-ին թաղամասի 38 շենքի թիվ 15 բնակարանը հրապարակային սակարկություններով վաճառել և ստացված գումարից Կարինե Նազարյանին պատկանող 1/4 բաժնից հօգուտ Մարուսյա Մելքոնյանի բռնագանձել 12.500 ԱՄՆ դոլարին համարժեք ՀՀ դրամ՝ հաշվարկված բռնագանձման պահին ՀՀ ԿԲ կողմից սահմանված փոխարժեքով, 8.500 ԱՄՆ դելար գումարի վրա հաշվեգրվելիք տույժի գումարը՝ յուրաքանչյուր օրվա համար 0.15 տոկոսի չափով՝ սկսած 01.01.2010 թվականից մինչև պարտավորության կատարման օրը՝ որպես պարտքի գումար, 4.000 ՀՀ դրամ՝ որպես պետական տուրքի գումար ի կատարումն Երևան քաղաքի Աջափնյակ և Դավթաշեն վարչական շրջանների ընդհանուր իրավասության դատարանի 14.12.2010 թվականի թիվ ԵԱԴԴ/0210/02/10 վճռի պահանջների: Երևան քաղաքի, Դավթաշեն 1-ին թաղամասի 38 շենքի թիվ 15 բնակարանի վաճառքից ստացված գումարի 3/4 մասը հավասարապես բաշխել Վաչիկ Բենյամինյանի, Արամ Բենյամինյանի, Կարեն Բենյամինյանի միջև:

Կարինե Նազարյանից հօգուտ Մարուսյա Մելքոնյանի բռնագանձել 55.000 ՀՀ դրամ՝ որպես փորձագետի վարձատրության գումար:

Պարտապանից բռնագանձել նաև բռնագանձման ենթակա գումարի 5 տոկոս որպես կատարողական գործողությունների կատարման ծախս:

Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապան Կարինե Նազարյանի ողջ գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 1-ի մասի 8-րդ կետով

**Ո Ր Ո Շ Ե Ց Ի**

Կասեցնել 17.04.2014թ. հարուցված թիվ 01/06-1839/14 կատարողական վարույթը 60-օրյա ժամկետով:

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել [www.azdarar.am](http://www.azdarar.am) ինտերնետային կայքում.

Որոշման պատճենն ուղարկել կողմերին.

Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:

ԱՎԱԳ ՀԱՐԿԱԴԻՐ ԿԱՏԱՐՈՂ՝ Գ. ՏԵՐ-ՂԱԶԱՐՅԱՆ